open-index/open-wikipedia-markdown huggingface dataset:
Campeón (1758)

**Campeón** oli Espanjan laivaston vuonna 1758 vesille laskettu kaksikantinen 58-tykkinen linjalaiva.

## Valmistus
Alus tilattiin Ferrolista Reales Astilleros de Esteirolta, missä köli laskettiin 18. helmikuuta 1757. Alus laskettiin vesille 27. tammikuuta 1758 ja otettiin palvelukseen 11. toukokuta 1758 ensimmäisenä päällikkönään José Francisco Díaz de San Vicente.

## Palvelus
Alus lähti 11. elokuuta 1758 Ferrolista koeajoihin, mistä se palasi 10. lokakuuta. Koeajoissa alus todettiin  erittäin purjehdusominaisuuksiltaan huonoksi. Alus lähti syyskuussa 1759 Ferrolista lastinaan 101 Havannaan ja Veracruziin toimitettavaa kanuunaa. Alus palasi maaliskuussa 1760 Ferroliin, missä se oli vuoteen 1766. Alus siirrettiin syyskuussa 1762 Ferrolissa telakalle, missä sille tehtiin muutostöitä.

Joulukuussa 1766 alus lähti Ferrolista *San Genaron* ja *San Fernandon* kanssa partiomatkalle Biskajanlahdelle, mistä ne palasivat tammikuussa 1767 Ferroliin. Alus lähti huhtikuussa 1768 Ferrolista partiomatkalle lähivesille. Alus oli Ferrolissa telakalla, jossa sille tehtiin muutostöitä kuten kevennettiin rakenteita. Muutostöiden seurauksena aluksen purjehdusominaisuudet hieman paranivat. Se oli vuodesta 1769 Ferrolissa, kunnes se määrättiin 1776 myytäväksi. Se oli elokuussa 1776 Ferrolissa uivana patterina. Alus poistettiin laivastoluettelosta ja muutettiin 1778 proomuksi. Se romutettiin 1824.

## Lähteet
*

### Viitteet
Sisko Ramsay

**Sisko Ramsay** (o.s. *Hynninen*) on suomalainen järjestöjohtaja, radiotoimittaja ja televisiojuontaja. Koulutukseltaan hän on yhteiskuntatieteiden maisteri. 

Ramsay toimi 1980-luvun taitteessa Suomen Unicefin pääsihteerinä. 1960-luvulta alkaen Ramsay työskenteli Yleisradiossa tv-kuuluttajana, radion musiikkitoimittajana ja musiikkiohjelmien juontajana. Hän juonsi muun muassa Yleisradion 50-vuotisjuhlan kunniaksi tehdyn, hyvät arvostelut saaneen television musiikkisarjan *[[Suomalainen rapsodia]]* (1976). 1980-luvun loppupuolella hän toimi Megamania-levy-yhtiön tiedottajana.

Sisko Ramsay on myös näytellyt muutamissa elokuvissa. Näitä ovat Erkki Kurenniemen lyhytelokuvat *Talo* (1969) ja *Joulumysteeri* (1969), Anssi Mänttärin *[[Näkemiin, hyvästi]]* (1986), Ville Mäkelän *[[Lain ulkopuolella (vuoden 1987 elokuva)|Lain ulkopuolella]]* (1987) ja Claes Olssonin *[[Elvis kissan jäljillä]]* (1987).

Vuoden 1982 presidentinvaalissa Sisko Ramsay oli liberaalien Helvi Sipilän sitoutumattomana valitsijamiesehdokkaana Helsingissä. Hän sai enemmän ääniä kuin LKP:n puheenjohtaja Jaakko Itälä, mutta Sipilä ei saanut yhtään valitsijamiestä Helsingistä ja koko maastakin vain yhden.

## Lähteet
Circle (täsmennyssivu)

**Circle** tai **The Circle** voi tarkoittaa seuraavia:

* Circle, Jussi Lehtisalon johtama suomalainen rockyhtye
* *[[Circle (Amorphiksen albumi)|Circle]]*, Amorphiksen albumi vuodelta 2013
* *[[Circle (Pharaoh Overlordin albumi)|Circle]]*, Pharaoh Overlordin albumi vuodelta 2015
* *[[Circle (vuoden 2015 elokuva)|Circle]]*, yhdysvaltalainen tieteiskauhuelokuva vuodelta 2016
* *[[The Circle (elokuva)|The Circle]]*, Frank Borzagen ohjaama elokuva vuodelta 1925
* *[[The Circle (vuoden 2017 elokuva)|The Circle]]*, yhdysvaltalainen science fiction -jännityselokuva vuodelta 2017
* *[[The Circle (Bon Jovin albumi)|The Circle]]*, Bon Jovin albumi vuodelta 2017
Ella-Maria Ervasti

**Ella-Maria Ervasti** (s. 11. huhtikuuta 2008) on suomalainen jalkapalloilija.

Hän aloitti uransa Leppävaaran Pallossa vuonna 2016 ja siirtyi sieltä FC Espoon T07 joukkueeseen vuonna 2019. Vuonna 2022 marraskuussa Ella-Maria siirtyi FC Honkaan T18 SM-joukkueeseen. Kaudella 2023 Ervasti teki kahden vuoden sopimuksen Hongan Kansallisen liigan joukkueeseen ja debytoi Kansallisessa liigassa kesällä 2024. 

Tammikuussa 2025 Ervasti siirtyi 3-vuotisella ammattilaissopimuksella Tanskan pääsarjaan FC Nordsjaellandin riveihin.

Ervasti on ollut myös mukana T2008- sekä T2007-syntyneiden Suomen maajoukkueissa.

## Maajoukkueura

### Ensimmäinen maajoukkue
Ella-Marian maajukkueura alkoi vuonna 2022 U15 (T2008) tyttöjen UEFA Deveploment -turnauksesta. Hän pelasi siellä kolmesta pelistä kahdessa, joista hän pelasi toisen kokonaan. Portugali-Suomi pelissä Ella-Maria pelasi 90 minuuttia ja peli päättyi Suomen voittoon 1-0. Belgiaa vastaan Ella-Maria tuli kentälle 41-minuutilla pelin ollessa jo 0-1 Belgialle. Peli päättyi lopulta Belgian 0-1 voittoon. Ella-Maria ei päästänyt turnauksessa yhtään maalia ja toimi myös joukkueen kapteenina. Suomi sijoittui turnauksessa kolmanneksi. Ella-Maria pelasi kokonaisudessaan 120 minuuttia.

### T2007 maajoukkue
Vuonna 2023 Ervasti valittiin U16 (T2008) tyttöjen UEFA Deveploment turnaukseen mukaan vuotta nuorempana. Siellä hän pelasi Espanjaa vastaan koko pelin ja peli voitettiin 0-2.  Pelissä Belgiaa vastaan Ella-Maria pelasi toisen puoliajan. Peli voitettiin 6-1. Ella-Maria pelasi turnauksessa 135 minuuttia ja päästi yhden maalin. Suomi voitti turnauksessa kaikki kolme peliään ja sijoittui ensimmäiseksi.

## Lähteet
Pekka Salmimies

**Pekka Salmimies** (4. joulukuuta 1941 Helsinki – 9. huhtikuuta 2008 Helsinki) oli suomalainen psykiatrian erikoislääkäri, urheilulääkäri, johtamiskouluttaja ja terveydenhoitoalan yrittäjä. Valtakunnallisesti tunnetuksi hän tuli 1980-luvun taitteessa seksuaalivalistusta antaneesta TV1:n televisio-ohjelmasta *Lämmöllä*.

Salmimies valmistui lääketieteen lisensiaatiksi Länsi-Saksan Freie Universität Berlinistä vuonna 1968, ja psykiatriaan hän erikoistui samalla kun työskenteli eri sairaaloissa 1968–1977. Lukuvuoden 1978–1979 hän teki jatko-opintoja stipendin turvin Max Planck -instituutissa Münchenissä. Hyksin psykiatrisella konsultaatiopoliklinikalla hän työskenteli 1973–1983 ja uudelleen 1986–1996.

Salmimies työskenteli oman työnsä ohella urheilulääketieteen parissa, oli mukana muun muassa yleisurheilun MM-kisojen 1983 ylilääkärinä ja toimi Suomen urheiluopiston vastaavana lääkärinä 1983–1984. Tämän jälkeen hän oli kuopiolaisen lääkäriaseman toimitusjohtajana 1985–1986 ja sitten perustamansa Peruskunto Oy:n johdossa.

Urheilulääketieteen ja seksologian ohella Salmimiehen erikoisalueita olivat johtaminen ja esimiestyöskentely, johtoryhmätyöskentelyn kehittäminen ja organisaatioiden muutosprosessit. Luennoinnin ja koulutuksen lisäksi hän laati ammattikirjoja ja artikkeleita.

Vuoden 1982 presidentinvaalissa Salmimies oli Helvi Sipilän sitoutumattomana valitsijamiesehdokkaana Helsingissä.

## Teoksia
*Korhonen, Juho; Salmimies, Pekka; Santala, Esa : *Terveystiedon perusteet.* Gummerus, 1976. .
*Salmimies, Pekka & Achté, Kalle: *Seksuaaliongelmat : toiminnalliset seksuaaliset häiriöt ja niiden hoito*. Psykiatrian tutkimussäätiö, 1980. .
*Erkki Oikarinen, Tero Selvinen, Pekka Salmimies et.al.: *Kestävyysjuoksu : valmennuksen perustietous : harjoittelun sisältö ja suunnittelu*. Suomen Urheiluliitto, 1988. .
*Porenne, Pertti & Salmimies, Pekka: *Tehokkuutta johtoryhmän työskentelyyn*, WSOY 1996. 2. ja 3. painos nimellä *Tehokkuutta johtoryhmän ja hallituksen työskentelyyn*. .
*Salmimies, Pekka & Salmimies, Raija: *Esimiehen arkipsykologiaa*. WSOY 1998. .

## Lähteet

## Aiheesta muualla
*Lääkäri Pekka Salmimies vastaa kuuntelijoiden kirjeisiin, *Sukupuolielämän kirjelaatikko* 1974, audio 19 min, Yle Areena.
Higashikawa

**Higashikawa** () on Japanin maaseutukaupunki Hokkaidōn saaren sisäosassa Kamikawan yleiskehitystoimiston alueella. Siellä on 8&nbsp;437 asukasta (joulukuussa 2020) ja sen pinta-ala on 247,30 neliökilometriä.

Kaupungin lähellä sijaitsee Daisetsuzanin kansallispuisto, jossa sijaitsevassa vuoristossa on Hokkaidōn korkein vuori Asahidake. Kaupunki on kuuluisa siellä vuosittain järjestettävästä valokuvauskilpailusta, jossa kilpailee lukiolaisia ympäri Japania. Kaupungin kauppapaikoilla on saatavana maataloustuotteita ja makeisia. Kaupungissa on paljon valokuvaajia, taiteilijoita, keraamikkoja ja käsityöläisiä. Kaupungista löytyy golfkenttä ja laskettelukeskus.

## Kuvia

Tiedosto:Asahidake spa Higashikawa Hokkaido Japan.jpg|Asahidake-onsen ja Asahivuori
Tiedosto:Higashikawa Town Hall.jpg|Higashikawan kaupungintalo
Tiedosto:Higashikawa Museum.jpg|Higashikawan museo
Tiedosto:Hagoromo fall.JPG|Hagoromon vesiputous


## Lähteet

## Aiheesta muualla

*Maaseutukaupungin internetsivut
Aasian GP2 Dubain toinen Grand Prix 2008

**Aasian GP2 Dubain toinen Grand Prix 2008** oli Aasian GP2 -kauden 2008 viides ja viimeinen osakilpailu, joka ajettiin 11.–12. huhtikuuta Dubai Autodromen moottoriradalla Dubaissa.

Perjantain kilpailun voittoon ajoi paalupaikalta startannut ART Grand Prix -tallin kuljettaja Romain Grosjean. Lauantain kilpailun voitti Piquet GP -tallin Marco Bonanomi.

## Tulokset
### Aika-ajot

### Perjantain kilpailu

* Bruno Senna sijoittui yhdeksänneksi, mutta hänet hylättiin koska hän vaihtoi vain yhden renkaan varikkopysähdyksen aikana.

### Lauantain kilpailu

* Stephen Jelley ei startannut, koska hän osallistui BTCC-kilpailuun Rockinghamissa.
* Ho-Pin Tung sijoittui viidenneksi, mutta hänet hylättiin koska auton oikeanpuoleinen sivuhelma oli liian matala.

## Sijoitukset kilpailun jälkeen

***Huom!**: Vain viiden parhaan sijoitukset sisällytetty.

## Katso myös
* Speedcar Series Dubain toinen Grand Prix 2008

## Huomautuksia

## Lähteet
Aasian GP2 Dubain kolmas Grand Prix 2008

**Aasian GP2 Dubain kolmas Grand Prix 2008** oli Aasian GP2 -kauden 2008–2009 toinen osakilpailu, joka ajettiin 5.–6. joulukuuta Dubai Autodromen moottoriradalla Dubaissa.

Perjantain kilpailun voittoon ajoi paalupaikalta startannut DAMS -tallin kuljettaja Kamui Kobayashi. Lauantain kilpailu peruttiin rankkasateesta johtuneen tulvimisen takia.

## Tulokset
### Aika-ajot

### Lauantain kilpailu

## Sijoitukset kilpailun jälkeen

* **Huom!**: Vain viiden parhaan sijoitukset sisällytetty.

## Katso myös
* Speedcar Series Dubain kolmas Grand Prix 2008

## Lähteet
Veteraanipuisto

**Veteraanipuisto** on puisto Imatralla Vuoksen kulkureitin varrella. Puiston on suunnitellut vuonna 1987 arkkitehti Kari Pärssinen Suomen itsenäisyyden 70-vuotisjuhlan kunniaksi. Puistoon on istutettu 529 rauduskoivua kullekin imatralaiselle sotaveteraanille. Puistoon siirrettiin 13 Salpalinjan panssariestekiveä, joista yhteen kiinnitettiin puiston avaamisesta kertova muistolaatta

## Lähteet
GP2 Bahrainin toinen Grand Prix 2012

**GP2 Bahrainin toinen Grand Prix 2012** oli GP2-kauden 2012 kolmas osakilpailu, joka ajettiin 27.–28. huhtikuuta Bahrain International Circuitin moottoriradalla Bahrainissa.

Perjantain kilpailun voittoon ajoi DAMS -tallin kuljettaja Davide Valsecchi. Lauantain kilpailun voitti Rapax -tallin Tom Dillmann.

## Tulokset
### Aika-ajo

### Pitkä kilpailu

### Sprintti kilpailu

## Lähteet
Uinnin Suomen-mestaruuskilpailut 1946

Suomen Uimaliitto järjesti mestaruuskilpailut yhdessä osassa Helsingissä Humallahden uimalassa 4.-5.8.1946. 

## Miehet

### 100 m vapaauinti







### 400 m vapaauinti







### 1 500 m vapaauinti







### 100 m selkäuinti







### 200 m rintauinti







### 4 x 200 m vapaauintiviesti







### 3 x 100 m sekaviesti







### Ponnahduslautahypyt







### Suorat kerroshypyt







### Vaihtelevat kerroshypyt







## Naiset

### 100 m vapaauinti







### 400 m vapaauinti







### 100 m selkäuinti







### 200 m rintauinti







### 4 x 100 m vapaauintiviesti







### 3 x 100 m sekaviesti







### Suorat kerroshypyt







## Lähteet

* 
*
Japanilainen keramiikka

**Japanilainen keramiikka** käsittää japanilaiset keramiikan tyylit. Japanilaiseen keramiikkaan tuli vaikutteita Koreasta 1500-luvulla. Nykyisin keramiikkaa valmistetaan Karatsun ja Nahan kaupungeissa. Nahassa käytetään keramiikan valmistuksessa vanhaa tsuboya-tekniikkaa. Perinteisiä japanilaisia keramiikkatyylejä ovat kurinuki, jossa savea muovataan veistämällä, nerikomi, jossa kootaan yhteen erivärisiä savimassoja sekä mishima, jossa erivärisiä savimassoja upotetaan uriin.

## Katso myös
Raku-keramiikka

## Lähteet
GP2 Bahrainin toinen Grand Prix 2015

**GP2 Bahrainin toinen Grand Prix 2015** oli GP2-kauden 2015 kymmenes osakilpailu, joka ajettiin 20.–21. marraskuuta Bahrain International Circuitin moottoriradalla Bahrainissa. Saksan GP:n peruuntumisen myötä kisat korvattiin toisella Bahrainin osakilpailulla. Kilpailu ajettiin FIA World Endurance Championship -sarjan Bahrainin 6 tunnin ajon yhteydessä.

Perjantain kilpailun voittoon ajoi ART Grand Prix -tallin kuljettaja Stoffel Vandoorne. Lauantain kilpailun voitti Russian Time -tallin Mitch Evans.

## Tulokset
### Aika-ajo

### Pitkä kilpailu

### Sprintti kilpailu

## Katso myös
* Bahrainin 6 tunnin ajo 2015
* GP3 Bahrainin Grand Prix 2015

## Lähteet
Maaraja

**Maaraja** on valtioiden välinen manneralueella sijaitseva raja. Tällainen raja perustuu valtioiden välisiin sopimuksiin, ja se on merkitty maastoon. Schengen-alueen  sisäisen rajan voi ylittää ilman tullattavaa tavaraa mistä paikasta tahansa. Jos mukana on tullattavaa tavaraa, on Schengen-alueen sisäistä rajaa ylitettäessä maista riippuen kuljettava tullitoimipaikan kautta tai oltava yhteydessä tullitoimipaikkaan. Schengen-alueen ulkorajan ylitys on tehtävä aina joko virallisella rajanylityspaikalla tai rajavartiolaitoksen luvalla.

## Lähteet

## Katso myös
* Meriraja
* Kunnanraja
Werner (sukunimi)

**Werner** tai **Verner** on muun muassa seuraavien henkilöiden sukunimi:

* Abraham Gottlob Werner (1750–1817), saksalainen geologi
* Adam Werner (s. 1997), ruotsalainen jääkiekkomaalivahti
* Alfred Werner (1866–1919), sveitsiläinen kemisti, Nobelin kemianpalkinnon saaja
* Andrew Verner (s. 1972), kanadalainen jääkiekkomaalivahti
* Anton von Werner (1843–1915), saksalainen taidemaalari
* Axel Werner (s. 1996), argentiinalainen jalkapalloilija
* Björn Werner (s. 1990), saksalainen amerikkalaisen jalkapallon pelaaja
* Elisabeth Werner, itävaltalainen Euroopan komission virkamies
* Eric Werner (s. 1983), yhdysvaltalainen jääkiekkoilija
* Franz von Werner, *Murad Efendi* (1836–1881), saksalais-turkkilainen diplomaatti ja runoilija
* Heinz Werner (1916–1968), saksalainen jalkapalloilija
* Jan Werner (1976–2006), norjalainen laulaja
* Jan Werner (1946–2014), puolalainen pikajuoksija
* Joachim Werner (1939–2010), saksalainen soutaja ja olympiavoittaja
* Johannes Werner (1466–1528), saksalainen pappi ja kartografi, jonka mukaan on nimetty Wernerin projektio
* Karl Verner (1846–1896), tanskalainen kielentutkija, jonka mukaan on nimetty Vernerin laki
* Lars Werner (1935–2013), ruotsalainen poliitikko
* Marco Werner (s. 1966), saksalainen kilpa-autoilija
* Marianne Werner (1924–2023), saksalainen kuulantyöntäjä
* Oskar Werner (1922–1984), itävaltalainen näyttelijä
* Ole Werner (s. 1988), saksalainen jalkapalloilija ja valmentaja
* Otto Werner (1879–1936), saksalainen lääkäri, jonka mukaan on nimetty Wernerin oireyhtymä
* Pirkko Muikku-Werner (s. 1947), suomalainen kielitieteilijä
* Sigurd Werner (1898–1968), suomalainen silmätautiopin professori
* Stefan Werner (s. 1959), suomalainen fonetiikan, yleisen kielitieteen ja kieliteknologian tutkija
* Timo Werner (s. 1996), saksalainen jalkapalloilija
* Tobias Werner (s. 1985), saksalainen jalkapalloilija
* Tom Werner (s. 1950), yhdysvaltalainen televisiotuottaja, toinen Carsey-Werner-yhtiön perustajista
* Tomáš Verner (s. 1986), tšekkiläinen taitoluistelija
* Wendelin Werner (s. 1968), saksalaissyntyinen ranskalainen matemaatikko
* Zacharias Werner (1768–1823), saksalainen näytelmäkirjailija
Kunnanraja

**Kunnanraja** erottaa kunnan naapurikunnista. Se määrittää kunnan alueen paikallishallinnollisena alueena. Euroopassa yleisesti kuntien rajoilla on vähemmän merkitystä kuin Suomessa. Suomessa alueiden jakautumisesta on säädetty kuntajakolaki. Kuntajako pyritään toteuttamaan siten, että kunnat olisivat alueina eheitä sekä maantieteellisesti että ihmisten toimintojen suhteen.

## Lähteet
Aasian GP2 Bahrainin toinen Grand Prix 2009

**Aasian GP2 Bahrainin toinen Grand Prix 2009** oli Aasian GP2 -kauden 2008–2009 kuudes ja viimeinen osakilpailu, joka ajettiin 25.–26. huhtikuuta Bahrain International Circuitin moottoriradalla Bahrainissa. Kilpailu ajettiin Formula 1:sten Bahrainin GP:n yhteydessä.

Lauantain kilpailun voittoon ajoi Piquet GP -tallin kuljettaja Diego Nunes. Sunnuntain kilpailun voitti Arden International Motorsport -tallin Luiz Razia.

## Tulokset
### Aika-ajot

* Jérôme d'Ambrosio ajoi aika-ajon nopeimman ajan, mutta sai kymmenen lähtöruuturangaistuksen saatuaan mustan lipun edellisessä Malesian sprinttikilpailussa.

### Lauantain kilpailu

### Sunnuntain kilpailu

## Sijoitukset kilpailun jälkeen

* **Huom!**: Vain viiden parhaan sijoitukset sisällytetty.

## Katso myös
* Bahrainin Grand Prix 2009
* Speedcar Series Bahrainin toinen Grand Prix 2009

## Lähteet
Valkohuppunapsu

**Valkohuppunapsu** (*Arundinicola leucocephala*) on tyranneihin kuuluva lintulaji. Lajia tavataan Etelä-Amerikassa.

## Koko ja ulkonäkö

Valkohuppunapsu kasvaa 12–13 cm pitkäksi. Sukupuolet eroavat toisistaan ulkonäöltään. Valkohuppunapsukoiraan pää ja kurkku ovat valkoiset. Muu ruumis on ruskeaan vivahtavan musta. Naaraslinnun päälaki ja selkä ovat harmahtavanruskeat, siivet ja pyrstö hieman tummemmat. Naama on valkoinen. Valkohuppunapsunaaraan rinta ja vatsa ovat myös valkoiset, ja erityisesti rinnassa on lisäksi harmahtavaa väriä.

## Levinneisyys ja elintavat
Valkohuppunapsua tavataan Kolumbiasta Peruun ja sieltä Etelä-Amerikan keski- ja itäosien kautta Argentiinaan. Lajin elinympäristöä ovat kosteikot, kuten suot ja järvien ruovikot. Se liikkuu pareittain ja syö hyönteisiä. Valkohuppunapsun pesimäkausi on kesäkuusta marraskuulle ja naaras munii kahdesta neljään munaa.

## Lähteet
GPT-J

**GPT-J** on Eleuther AI:n vuonna 2021 julkaisema kielimalli. Se sisältää 6 miljardia parametria. GPT-J on GPT-3:n tapaan autoregressiivinen kielimalli.

## Lähteet
Mole (joki)

**Molejoki** on noin 80 kilometriä pitkä Thamesin sivujoki Kaakkois-Englannissa. Sen valuma-alueen osuus on viisi prosenttia eli noin 512 neliökilometriä Thamesin koko valuma-alueesta. 

Mole saa alkunsa Crawleyn lounaispuolelta West Sussexista, josta se virtaa kohti pohjoista Surreyn kreivikunnan ja siihen kuuluvan Mole Valleyn hallintopiirin läpi. Yläjuoksullaan joki kulkee läheltä Gatwickin lentoasemaa, ja siihen yhtyy Gatwick Stream, Stanford Brook, Burstow Stream ja muita pienempiä virtoja. Ohitettuaan Dorkingin kaupungin joki laskeutuu kapeaan laaksoon Greensand Ridgen ja North Downsin välissä. Joki on puhkaissut North Downsin kalkkikiviharjanteeseen jyrkkärinteisen aukon, jonka pohjoispuolella se ohittaa Leatherheadin kaupungin. Joen yli kulkee vielä useita maanteitä ja rautateitä ennen kuin se laskee Thamesiin Moleseyn kaupungissa Hampton Courtin palatsin kohdalla.

Molejoki on kuuluisa lähellä Box Hilliä kohoavista rantajyrkänteistään. Sen varrella on myös useita merkittäviä luonnonsuojelualueita, esimerkiksi Norbury Park, Nutfield Marshes ja Surrey Hillsin kansallismaisema. Joki on suosittu virkistyskohde, jonne tullaan kalastamaan, melomaan ja patikoimaan. Erityisen suosittu retkeilyreitti on 10 kilometriä pitkä Mole Gap Trail, joka kulkee Leatherheadista Dorkingiin.

Mole tunnetaan myös vajorei’istään, joiden kautta sen virtaus voi kuivina kausina kadota osittain maan alle. Molen vajoreiät ovat kautta aikojen kiehtoneet ihmismieltä ja esimerkiksi 1500-luvulla elänyt runoilija Edmund Spenser kuvaili niitä teoksessaan *[[The Faerie Queene]]*. Myös joen kontiaiseen viittaavan nimen on arveltu johtuvan niistä.

## Lähteet
Wassyn verilöyly

**Wassyn verilöyly** tapahtui 1. päivänä maaliskuuta vuonna 1562 Ranskan Champagnen maakunnassa sijainneessa Wassyn pikkukaupungissa, missä François Guisen johtamat aseistautuneet katoliset surmasivat 63 hugenottia eli protestanttia, jotka olivat kokoontuneet jumalanpalvelukseen. Sataneljäkymmentä hugenottia haavoittui. Verilöyly oli seurausta edellisessä tammikuussa annetusta julistuksesta, jolla kuningas Kaarle IX oli antanut hugenoteille oikeuden harjoittaa julkisesti jumalapalveluksia kaupunkien ulkopuolella ja joka oli saanut katoliset raivostumaan. Wassyn verilöyly oli alkua Ranskan uskonsodille.

## Lähteet
Giovanni Pietro Berti

**Giovanni Pietro Berti** (k. 1638) oli italialainen urkuri, säveltäjä ja laulaja.

Berti lauloi tenorina Basilica di San Marcossa Venetsiassa. Sitten hän osallistui kilpailuun toisen urkurin paikasta ja sai sen vuonna 1624. Bertin tuotantoon kuuluu monia kappaleita lauluäänelle ja basso continuolle. Hän oli myös yksi varhaisimmista säveltäjistä, joiden tuotantoon kuuluu kantaatiksi nimetty teos (*Oh con quanta vaghezza*).

## Lähteet
Karl Verner

**Karl Verner** (1846–1896) oli tanskalainen kielentutkija ja vuodesta 1888 Kööpenhaminan yliopiston professori. Hänen maineensa perustuu indoeurooppalaista äännehistoriaa käsittelevään tutkimukseen, jonka hän julkaisi kahtena artikkelina aikakauskirjassa *[[Zeitschrift für vergleichende Sprachforschung]]* (23. nide, 1876). Hänen mukaansa on nimetty Vernerin laki.

## Lähteet

## Aiheesta muualla
Asía (1752)

**Asía** oli Espanjan laivaston vuonna 1752 vesille laskettu kaksikantinen 64-tykkinen linjalaiva.

## Valmistus
Gaztanetan järjestelmään perustuva alus tilattiin elokuussa 1749, mutta se suunniteltiin uudelleen Jorge Juanin englantilaisen järjestelmän mukaisena huhtikuussa 1750. Lopulta Mathew Mullanin suunnittelema alus tilattiin Ferrolista Reales Astilleros de Esteirolta, missä köli laskettiin 6. kesäkuuta 1750. Alus laskettiin vesille 17. maaliskuuta 1752.

## Palvelus
Alus saapui 31. toukokuuta 1752 Cádiziin *San Fernandon* kanssa Ferrolista. Se saapui 20. syyskuuta Cádiziin *Fuerten* kanssa. Alus saapui 8. marraskuuta Cádiziin partiomatkalta Azoreilta ja Cabo de São Vicenten alueelta *San Fernandon* kanssa. Se suojasi 21. marraskuuta 1753 Cádizista *Fuerten* kanssa kolmen elohopeaa kuljettaneen rahtialuksen saattueen Veracruziin, jonne saattue saapui 31. maaliskuuta 1754. Alus partioi vuodesta 1754 *Fuerten* kanssa Veracruzin alueella sekä kuljetti tarvikkeita, kunnes ne lähtivät 1756 Havannasta *Américan*, viestialusten *Júpiterin* ja *Mercurion* sekä pienempien alusten kansssa Cádiziin. Saattue saapui 6. elokuuta Cádiziin mukanaan yli kahdeksan miljoonaa pesoa ja erilaisia hyödykkeitä. Alus lähti elokuussa 1756 Cádizista *Fuerten* ja *Américan* kanssa. Niiden tehtävänä oli siirtää marseillelaisesta pankista rahaa napolilaiseen pankkiin.

Alus kuljetti 23. kesäkuuta 1758 Ferrolista 71 kappaletta 16 ja 24 naulan tykkejä sekä 12&nbsp;424 tykinkuulaa Havannaan, jonne saavuttuaan se liitettiin Barredan laivueeseen, jonka muut alukset olivat *Tridente* ja *Infante* sekä fregatit *Bizarra*, *Flecha* ja *Flora*. Näiden lisäksi laivueeseen kuuluivat ksebekit *Cazador* ja *Liebre* sekä priki *San Francisco*. Alus siirrettiin 1759 Veracruzista Havannaan, mistä se suojasi kolmen rahtilaivan saattueen Cádiziin. Alus saapui Cádiziin rahtilaivojen *Santo Cristo de San Romanin*, *Limeñan* ja *Orienten* kanssa, jotka kuljettivat 12 miljoonaa pesoa. Maaliskuussa 1760 alus oli Cádizissa.

Alus lähti heinäkuussa 1760 Cádizista kolmen kuukauden partiomatkalle Algerian rannikolle Gutierren, Marqués del Real Transporte, laivueessa, jonka muut alukset olivat *Conquistador*, *Tigre*, *Soberano*, *Aquilón* ja *Vencedor*. Laivue palasi lokakuussa Cádiziin, mistä se kuljetti 14. huhtikuuta 1761 joukkoja Karibian alueelle. Laivue laski maihin Puerto Ricossa 150 miestä ja Santiago de Cubassa 225 miestä. Laivue ilman *Conquistadoria* saapui Havannaan, jossa se laski maihin loput 996 miestä.

Alus lähti 11. marraskuuta 1761 Veracruzista *Américan* ja fregatti *Floran* kanssa Havannaan, jolloin alusten lastina oli aarteita, jauhoja ja tarvikkeita. Osasto saapui 27. tammikuuta 1762 Havannaan. Aluksen miehistä upotti 11. kesäkuuta 1762 aluksensa, jotta se ei joutuisi Havannan lahdelle tunkeutuneen Britannian kuninkaallisen laivaston valtaamaksi.

## Lähteet
*

### Viitteet
Vernerin laki

**Vernerin laki** on tanskalaisen kielentutkijan Karl Vernerin kehittämä kielihistoriallinen laki, jonka mukaan muutamat germaanisten äänteensiirtymislakien kanssa näennäisesti ristiriidassa olevat ilmiöt saavat selvityksensä indoeurooppalaisessa kantakielessä vallinneesta sanapainon vaihtelevuudesta. Germaanisen äänteensiirtymislain mukaisesti vanhat indoeurooppalaiset klusiilit  muuttuvat germaanisessa kantakielessä soinnittomiksi spiranteiksi  (esim. latinan *piscis*-muotoa vastaa saksan *Fisch*, latinan *māter*-muotoa englannin *mother*, latinan *cornu*-muotoa saksan *Horn*).

Kun kuitenkin toisinaan indoeurooppalaisen kantakielen klusiileja  vastaa germaanissa kielissä soinnillinen spirantti tai siitä myöhemmin kehittynyt klusiili  (esim. latinan *capio* saksan *heben*, latinan *dico* saksan* zeigen*), tämä erilainen kehitys johtuu indoeurooppalaisesta painon vaihtelusta. Vernerin lain mukaan pysyivät nimittäin kantagermaaniset  muuttumattomina, jos juuri niiden edellä oleva vokaali oli painollinen, mutta ”pehmenivät” vastaaviksi soinnillisiksi spiranteiksi  ja myöhemmin klusiileiksi , jos paino oli jollakin muulla tavulla. Kun indoeurooppalainen paino saman sanan eri muodoissakin saattoi olla eri tavuilla, saattoi siis konsonantti germaanisissa alkukielessä esiintyä joko :nä tai :nä, :na tai :nä, :na tai :nä.

Jäänteitä tästä niin sanotusta kieliopillisesta vaihtelusta () ovat esimerkiksi vaihtelut nykysaksan verbimuodoissa *leiden* ~ *gelitten*, *ziehen* ~ *gezogen*. Samalla tavalla kuin edellä mainitut vaihtelut on kehittynyt myös :n ja :n vaihtelu, jolloin *r* on muodostunut aikaisemmasta :sta, vrt. saksan *war* ~ *gewesen*.

## Lähteet
The Game of Life

**The Game of Life** (tunnetaan myös nimellä **Life**) on lautapeli, jonka Milton Bradley loi alun perin vuonna 1860 nimellä **The Checkered Game for Life**, joka oli hänen oman yhtiönsä Milton Bradley Companyn ensimmäinen lautapeli. Game of Life oli Yhdysvaltain ensimmäinen suosittu olohuonepeli. Peli simuloi ihmisen matkaa läpi elämän varhaisesta aikuisuudesta eläkkeelle jäämiseen. Pelissä voi myös matkan varrella käydä yliopiston, saada työpaikan, solmia avioliittoon ja tehdä lapsia. Peliä voi pelata enintään kuusi pelaajaa pelin versiosta riippuen. Pelin muunnelmiin mahtuu jopa kymmenen pelaajaa.

Moderni versio julkaistiin alun perin 100 vuotta myöhemmin, vuonna 1960. Sen loivat ja suunnittelivat vastaavasti Bill Markham ja Reuben Klamer. Se on nyt osa Smithsonian Yhdysvaltain historian museon pysyvää kokoelmaa ja National Toy Hall of Fame -jäsen.

Vuonna 2007 pelistä julkaistiin vielä uusi versio nimellä *[[The Game of Life: Twists & Turns]]*.

## Huomautukset

## Lähteet

## Aiheesta muualla
* Pelin alkuperäinen versio BoardGameGeek-sivustolla
* Pelin nykyaikainen versio BoardGameGeek-sivustolla
The Game of Life: Twists & Turns

**The Game of Life: Twists & Turns** on vuoden 2007 versio klassisesta *[[The Game of Life]]* -lautapelistä. Siinä pelaajat yrittävät ansaita eniten elämäpisteitä tässä pelissä kulkemalla eri polkuja. Suuri muutos pelissä alkuperäiseen verrattuna on, että pelatakseen peliä pelaajat käyttävät elektronista Lifepodia ja pankkikortteja käteisen sijaan.

Pelin polut ovat Opettele, Ansaitse, Rakasta ja Elä. Opettele-polulla pelaaja voi saada tutkinnon ja FT-arvonimen, joita tarvitaan joissakin ammatteissa ylennysten saamiseksi, Ansaitse-polulla voi saada ylennyksiä, Rakasta-polulla puolison ja lapsia ja Elä-polulla elämänpisteitä eri kokemusten ja tilanteiden kautta.

## Lähteet
Bassirou Diomaye Faye

**Bassirou Diomaye Faye** (s. 1980 Mbour) on senegalilainen poliitikko, joka valittiin maan viidenneksi presidentiksi vuoden 2024 vaalissa. Hän oli vapautunut vain kymmenen päivää ennen vaaleja vankilasta, jossa hän oli ollut syytettynä muun muassa kunnianloukkauksesta ja väärän tiedon levittämisestä. Faye oli aiemmin edustanut Pastef-puoluetta, mutta sen hajottamisen takia hän oli ehdolla sitoutumattomana. Puolueen aiempi johtohenkilö Ousmane Sonko ei voinut olla ehdolla aiempien rikostuomioiden takia.

## Elämä
Faye syntyi vuonna 1980 Mbourin kaupungissa Senegalin länsirannikolla vaatimattomiin olosuhteisiin. Ylioppilastutkinnon jälkeen hän opiskeli oikeustiedettä Dakarin yliopistossa. Sieltä valmistumisensa jälkeen hänet hyväksyttiin Senegalin kansalliseen hallintokorkeakouluun ENA:an, josta hän valmistui vuonna 2007. Tämän jälkeen hän aloitti työskentelyn verohallinnossa.

Faye tutustui verohallinnossa Ousmane Sonkoon, joka oli myös opiskellut samassa hallintokorkeakoulussa. Faye oli mukana vuonna 2014 perustamassa Pastef-puoluetta.

Faye oli yksi Ousmane Sonkon vuoden 2019 presidentinvaalikampanjan keskeisimpiä ideologeja ja suunnittelijoita. Kampanja onnistui hyvin, sillä Sonko oli vaalien kolmas saatuaan lähes 16 prosenttia äänistä.

Faye nousi helmikuussa 2021 Pastef-puolueen pääsihteeriksi, kun Sonko ja moni muu puolueen johtohahmoista pidätettiin. Sonkoa syytettiin hierontasalongin työntekijän raiskauksista. Faye tunnetaan hienotunteisena ja rauhallisena poliitikkona, kun Sonko taas on puheliaampi ja temperamenttisempi.

Senegalin hallinto hajotti Pastefin heinäkuussa 2023, koska sen mukaan Pastef oli koonnut kannattajiaan maaliskuun 2021 ja kesäkuun 2023 väkivaltaisiin mielenosoituksiin. Faye oli pidätetty jo huhtikuussa. Fayea oli syytetty valeuutisten levittämisestä, oikeuden halventamisesta ja perustuslaillisen toimijan kunnianloukkauksesta.

Faye vapautui vain kymmenen päivää ennen vuoden 2024 presidentinvaalia vankilasta, jossa hän oli viettänyt yksitoista kuukautta. Ousmane Sonko vapautui samalla, mutta hän ei kuitenkaan voinut asettua ehdolle aiempien tuomioidensa vuoksi ja tuki siksi Fayea. Faye oli ehdolla sitoutumattomana ehdokkaana, koska Pastef oli aiemmin hajotettu. Faye voitti vaalin jo ensimmäisellä kierroksella saatuaan yli puolet äänistä. Hän on kertonut pyrkivänsä kitkemään korruption, vakauttamaan valtion ja edistämään taloudellista itsenäisyyttä.

Faye vannoi virkavalansa 2. huhtikuuta 2024.

## Presidentin ura
Bassirou Diomaye Faye allekirjoitti 30. maaliskuuta 2026 lain, joka kaksinkertaistaa samaa sukupuolta olevien välisistä suhteista määrättävän enimmäisrangaistuksen ja tekee niistä jopa 10 vuoden vankeusrangaistuksen osana maan homoyhteisön vastaista toimintaa.

## Kunnianosoituksia

*  Leijonan kansallinen ritarikunta (Senegal, suurmestari, 2024)
*  Senegalin ansioritarikunta (Senegal, suurmestari, 2024)

Lähde:

## Lähteet
Joutsijärvi ja Ala-Kappale

**Joutsijärvi ja Ala-Kappale** on kolmesta matalasta vesialueesta koostuva järvi Käsmänjoen alajuoksulla Kemijärven itäosassa Lapin maakunnassa. Sen pinta-ala on 3,5 neliökilometriä. Etäisyys Kemijärven keskustasta on 25 kilometriä itään.

## Maantiede
Joutsijärven pääaltaan eteläpuolella sijaitsee Ala-Kappale ja pohjoispuolella nimetön vesialue. Ala-Kappaletta erottaa pääaltaasta Ahoniemi ja Niemelänniemi ja yhdistää Ahosalmi, jonka kapein kohta on noin 55 metriä. Pohjoista järvenosaa erottaa pääaltaasta Lehtoniemi. Järven länsirannalla sijaitsee Joutsijärven kylä. Joutsijärvi on lähes kauttaaltaan enintään kolme metriä syvä. Pääaltaan eteläosassa on noin kahdeksan metriä syvä piste.

Joutsijärven ja Ala-Kappaleen saariluku on kaksi. Saaret ovat luotoja vailla karttanimiä ja niiden yhteenlaskettu pinta-ala on noin 18 aaria.

160 metrin korkeuskäyrä kulkee paikoin varsin kaukana Joutsijärven ja Ala-Kappaleen rantaviivasta. Järveä ympäröi laaja suoalue (Hanhiaapa, Isoaapa, Kenttäjänkä). Pääallas rajautuu kaakossa suoalueeseen, jonka nimi on Liisankäännös. Ala-Kappaleen itäpuolisella suolla sijaitsee joukkohauta. Joutsijärven kylämaiseman halki kulkee valtatie 5.

Joutsijärven ja Ala-Kappaleen vesitilavuus on 5&nbsp;603&nbsp;000 kuutiometriä.

Joutsijärvi ja Ala-Kappale (65.371.1.002) kuuluu Käsmänjoen alaosan alueeseen (65.371), joka on kolmannen jakovaiheen vesistö Kemijoen vesistössä (65). Toinen jakovaihe on Käsmänjoen valuma-alue (65.37) ja ensimmäinen on Kemijärven–Pelkosenniemen alue (65.3). Käsmänjoen alaosan alueeseen kuuluu 40 vähintään hehtaarin laajuista vakavettä, joista Joutsijärvi ja Ala-Kappale on laajin ja ainoa, jonka pinta-ala ylittää neliökilometrin. Sitä seuraa noin 90 hehtaarin laajuinen Tuuranjärvi ja vajaan 80 hehtaarin laajuinen Peräjärvi.

## Lähteet
Alexander Armfelt (1862–1941)

**Alexander Armfelt** (3. helmikuuta 1862 - 11. marraskuuta 1941 Menton, Ranska) oli suomalainen kreivi, kamariherra ja todellinen valtioneuvos.

## Perhe
Armfeltin vanhemmat olivat hovitallimestari, kreivi Mauritz Wladimir Armfelt ja Alexandrine von Bilderling. Hänen isoisänsä oli kreivi, ministerivaltiosihteeri Alexander Armfelt. Hänen sisaruksiansa olivat kreivi Nikolai Armfelt ja kreivitär Alexandrine Armfelt. 

Armfelt avioitui Sofia von Mörderin kanssa, joka oli Venäjän keisarillisen hovin tallimestari Ivan Karlovitš von Mörderin tytär. Pariskunta sai yhteensä seitsemän lasta: Xenian, Dimitrin, Tatianan, Alexanderin, Vladimirin, Kirillin ja Tamaran. 

Armfelt avioitui toisen kerran Viktoria Antonovna Averinon kanssa Petrogradissa vuonna 1920. 

Armfeltin poika kreivi Kirill Armfelt opiskeli Pietarin keisarillisessa yliopistossa oikeustiedettä. Hän osallistui ensimmäiseen maailmansotaan tykistön vänrikkinä. Hän pakeni Venäjän vuoden 1917 vallankumousta Ranskaan. Hän työskenteli ammustehtaalla Soissonsissa vuonna 1920. 

Armfeltin toinen poika kreivi Vladimir Armfelt osallistui luutnanttina ja aliratsumestarina ensimmäiseen maailmansotaan. Venäjän vuoden 1917 vallankumouksen jälkeen hän muutti Yhdysvaltoihin ja loi uran pankkiirina. Hän avioitui Maria Barclay de Tolly-Weymannin kanssa, joka oli ruhtinas Login Barclay de Tolly-Weymannin ja Catharina Tjernisjevin tytär.  

## Ura
Armfelt aloitti uran Venäjän keisari Aleksanteri II:n paašipoikana Pietarissa. Hän siirtyi Venäjän keisarillisen sisäministeriön palvelukseen vuonna 1882. Vuonna 1884 hänestä tuli Suomen sotilaspiirin talousosaston johtaja. Seuraavaksi hänestä tuli valtion sihteeri vuonna 1887. Vuonna 1890 hänet ylennettiin kollegisihteeriksi. Vuonna 1891 hänet ylennettin Venäjän posti- ja lennätinlaitoksen toimistopäälliköksi. Seuraavana vuonna hän siirtyi Venäjän sisäministeriön  talousosastolle toimistopäälliköksi. Venäjän keisari Aleksanteri III ylensi hänet nimineuvokseksi vuonna 1892. Vuonna 1894 hänet ylennettiin kollegiasessoriksi.

Armfelt sai Venäjän keisari Nikolai II:ltä kamarijunkkarin arvon vuonna 1896. 

Hänet ylennettiin 6. luokan virkamieheksi sisäministeriössä. Hovineuvoksen arvon hän sai vuonna 1898 ja kollegineuvoksen arvon vuonna 1901. Vuonna 1904 Armfelt korotettiin valtioneuvoksen arvoon. 

Vuonna 1906 hänet ylenettiin 5. luokan virkamieheksi sisäministeriössä. Hän sai kamariherran ja todellisen valtioneuvoksen arvonimet Nikolai II:ltä samana vuonna. 

Vuonna 1909 hän siirtyi Pietarin keisarillisen koulutusinstituutin johtajaksi. Armfelt valittiin Pyhän synodin kouluneuvoston jäseneksi. Preussin Punainen Risti palkitsi Armfeltin Johanniittain ritarikunnan ritaruudella. Armfelt oli Pietarin lastensuojelukodin hallituksen kunniajäsen.

## Ritarikunnat

*   Pyhän Stanislauksen ritarikunta ensimmäisen luokan ritarimerkki (1915)
*   Johanniittain ritarikunta ritari (1912)
*   Pyhän Vladimirin ritarikunta kolmannen luokan ritarimerkki (1909)
*   Pyhän Annan ritarikunta kolmannen luokan ritarimerkki (1894)
*   Pyhän Stanislauksen ritarikunta kolmannen luokan ritarimerkki (1888)

## Lähteet
Szkoła Główna Handlowa

**Szkoła Główna Handlowa w Warszawie** (SGH), vuosina 1949–1991 **Szkoła Główna Planowania i Statystyki** (**SGPiS**), on vanhin taloustieteen yliopisto Puolassa. Sen kotipaikka sijaitsee Varsovan Mokotówin kaupunginosassa osoitteessa Niepodległośći 162 Pole Mokotowskien metroaseman vieressä.

Yliopisto on ollut olemassa jatkuvasti vuodesta 1906 ja myöntää vuosittain yli 2,5 tuhatta korkeakoulututkintoa.

Aiemmat yliopiston nimet olivat: *Prywatne Kursy Handlowe Męskie Augusta Zielińskiego*, *Wyższe Kursy Handlowe im. Augusta Zielińskiego*, *Wyższa Szkoła Handlowa*, *Miejska Szkoła Handlowa* ja *Kursy Akademickie w Częstochowie.* 

## Rehtorit

# August Zieliński – perustaja ja *Prywatne Kursy Handle Męskie Augusta Zielińskiego*n johtaja (1906–1908)
# Bolesław Miklaszewski – *Wyższa Szkoła Handlowa*n (vuosina 1925–1928, 1932–1933) ja *Szkoła Główna Handlowa*n rehtori (vuosina 1933–1937)
# Jan Dmochowski﻿ – WSH:n rehtori (1928)
# Bolesław Markowski – WSH:n rehtori (1928–1929)
# Antoni Sujkowski – WSH:n rehtori (1929–1931)
# Aleksander Jackowski – WSH:n rehtori (1931–1932)
# Julian Makowski – SGH:n rehtori (1937–1940)
# Edward Lipiński – *Miejska Szkoła Handlowa*n johtaja (rehtori) (1941–1944)
# Jerzy Loth – SGH:n rehtori (1945–1946)
# Aleksy Wakar – SGH:n rehtori (1946–1947)
# Andrzej Grodek – SGH:n rehtori (1947–1949), Szkoła Główna Planowania i Statystykin rehtori (1955–1959)
# Czesław Nowiński – SGPiS:n rehtori (1949–1952)
# Oskar Lange – SGPiS:n rehtori (1952–1955)
# Kazimierz Romaniuk – SGPiS:n rehtori (1959–1965)
# Wiesław Sadowski – SGPiS:n rehtori (1965–1978)
# Stanisław Nowacki – SGPiS:n rehtori (1978–1983)
# Zygmunt Bosiakowski﻿ – SGPiS:n rehtori (1983–1990)
# Aleksander Müller – SGPiS:n rehtori (1990–1991), SGH:n rehtori (1991–1993)
# Janina Jóźwiak – SGH:n rehtori (1993–1999)
# Marek Rocki – SGH:n rehtori (1999–2005)
# Adam Budnikowski – SGH:n rehtori (2005–2012)
# Tomasz Szapiro – SGH:n rehtori (2012–2016)
# Marek Rocki – SGH:n rehtori (2016–2020)
# Piotr Wachowiak – SGH:n rehtori (2020–)
Kontojärvi

**Kontojärvi** on vaarojen reunustama järvi Rovaniemen länsiosassa Lapin maakunnassa. Sen pinta-ala on 3,4 neliökilometriä. Järveä ympäröivä maasto kohoaa melko jyrkästi muissa ilmansuunnissa paitsi pohjoisessa. Etäisyys Rovaniemen keskustasta on 33 kilometriä pohjoisluoteeseen.

## Maantiede
Kontojärven ulottuvuus etelästä koillisrannan Mukkalahden pohjukkaan on noin 4,55 kilometriä ja luoteisrannan Siikalahden pohjukkaan noin 4,5 kilometriä. Lahtia erottaa leveä Tornionniemi. Järven eteläosan Rimminniemi on pitkä ja kapea. Järven eteläpuolisko on pitkänkapeaa vesialuetta, pohjoispuolisko on huomattavasti leveämpi. Kontojärven pohja kumpuilee ja vähintään kymmenen metriä syviä alueita on kolme. Syvin piste on noin 20 metriä ja se sijaitsee järven keskivaiheilla. Lähes neliökilometri järven pinta-alasta on vähintään kolme metriä ja enintään neljä metriä syvä.

Kontojärven saariluku on neljä. Saaret sijaitsevat järven pohjoisosassa. Laajin saari on Hanskinsaari (noin 8,5 hehtaaria). Sen eteläpuolinen Kojusaari ja itäpuolinen Kotasaari ovat alle hehtaarin laajuisia. Aivan Hanskinsaaren kupeessa sijaitsee nimetön saari, jonka pituus on noin sata metriä ja leveys noin kymmenen metriä.

Kontojärven ranta-alue on valtaosin metsämaata. Vaarojen (Pyhävaara, Maunuvaara, Salmenvaara) korkeimmalla kohdalla Kontonulkin laella (noin 265 metriä mpy) sijaitsee näkötorni. Järven pohjoisella ja itäisellä rannalla on suhteellisen tiheää asutusta. Pohjoisrannan asutun alueen halki kulkee paikallistie 19691. Tie on rakennettu Kontojärven ja Mukkajärven väliselle alueelle. Järvien välinen etäisyys on pienimmillään noin 450 metriä.

Kontojärven luusua sijaitsee koillisessa Mukkalahden rannalla, josta alkaa itään Kontolampeen (96,2 metriä mpy) virtaava noin puolentoista kilometrin pituinen Kontojoki. Kontolammelta alavirta jatkuu Lamminjokena Marrasjokeen, joka laskee Ounasjokeen.

Kontojärven vesitilavuus on 14&nbsp;143&nbsp;000 kuutiometriä.

Kontojärvi (65.554.1.002) kuuluu Kontajoen valuma-alueeseen (65.554), joka on kolmannen jakovaiheen vesistö Kemijoen vesistössä (65). Toinen jakovaihe on Marrasjoen valuma-alue (65.55) ja ensimmäinen on Ala-Ounasjoen alue (65.5). Kontajoen valuma-alueeseen kuuluu kaksitoista vähintään hehtaarin laajuista vakavettä, joista Kontojärvi on ainoa, jonka pinta-ala ylittää neliökilometrin. Sitä seuraa vajaan 80 hehtaarin laajuinen Mukkajärvi.

## Lähteet
Joonatan Tola

**Joonatan Tola** (s. 1983) on suomalainen kirjailija. Koulutukseltaan Tola on suomen kielen maisteri.

Tolan esikoisromaani *Punainen planeetta* (2021) kuvasi lapsen elämää ailahtelevaisen ja alkoholisoituneen isän varjossa. Kirjailijan omista lapsuudenkokemuksista ammentava romaani palkittiin Kalevi Jäntin palkinnolla sekä Laurin kirja 2022 -äänikirjapalkinnolla. Tolan toinen romaani *Hullut ihanat linnut* (2023) jatkoi esikoisromaanin teemojen parissa.

*Hotel Pharma Resort* (2024) julkaistiin äänikirjana. Romaani ei ole aikaisempien teosten tapaan autofiktiivinen, vaan satiirinen kuvaus parisuhde- ja velkaongelmiin ajautuvasta tuhlailevasta mainosmiehestä.

Tola asuu Joensuussa puolisonsa ja kahden lapsensa kanssa.

## Kirjat
* *Punainen planeetta*, Otava 2021
* *Hullut ihanat linnut*, Otava 2023
* *Hotel Pharma Resort* (äänikirja), Otava 2024

## Lähteet

## Aiheesta muualla
* Flinkkilä & Kellomäki: Joonatan Tola - huumorilla häpeän kimppuun
Uinnin Suomen-mestaruuskilpailut 1947

Suomen Uimaliitto järjesti mestaruuskilpailut yhdessä osassa Helsingissä Uimastadionilla 10.-11.8.1947. 

## Miehet

### 100 m vapaauinti







### 400 m vapaauinti







### 1 500 m vapaauinti







### 100 m selkäuinti







### 200 m rintauinti







### 4 x 200 m vapaauintiviesti







### 3 x 100 m sekaviesti







### Ponnahduslautahypyt







### Suorat kerroshypyt







### Vaihtelevat kerroshypyt







## Naiset

### 100 m vapaauinti







### 400 m vapaauinti







### 100 m selkäuinti







### 200 m rintauinti







### 4 x 100 m vapaauintiviesti







### 3 x 100 m sekaviesti







### Ponnahduslautahypyt







### Suorat kerroshypyt







## Lähteet

* 
*
Varpuset ja aika

**Varpuset ja aika** on Pauli Tapion esikoisrunokokoelma vuodelta 2017. Sen on julkaissut Poesia. 

Kokoelmassa Tapio limittää toisiinsa maailman julmuuden ja oman keskiluokkaisen turvallisuutensa. Runot pohtivat, miten oman turvallisen elämänsä voi oikeuttaa maailman kärsimysten keskellä. Johanna Venho kirjoittaa arviossaan *[[Parnasso]]ssa*, että kun runoilija pyytää anteeksi ymmärtämättömyyttään, siinä on ehkä samaa sokeutta, jolla murhaaja pystyy tekoonsa. Teoksen osoittelevuudesta huolimatta Venho pitää pelottomasta isoihin kysymyksiin tarttumisesta. Hän pohtii, ovatko tekstissä siellä täällä sirkuttavat otsikon varpuset jonkinlainen lohtu ankarassa ajassa. Runojen kieltä Venho arvioi kriittisesti: "Kielen tarkkuutta ja rytmin nautittavuutta kaipaan runoihin lisää – – selittävyyden sijaan heittäytymistä kielen vietäväksi". 

## Palkinnot ja tunnustukset
Runokokoelma sai Helsingin Sanomien kirjallisuuspalkinnon vuonna 2017. Tapio sai teoksesta myös eurooppalaiselle esikoisrunokokoelmalle jaettavan Bridges of Struga -palkinnon 2018. Teos oli Botnia-palkintoehdokas. 

## Lähteet
Francis Scott Key -silta

**Francis Scott Key -silta** () oli Baltimoren kehätiellä Patapscojoen ylittänyt silta. Se oli 2,6 kilometriä pitkä ristikkosilta, joka oli valmistunut 1977. Silta romahti maaliskuussa 2024 rahtialuksen törmättyä yhteen sen tukipilareista, joka tuhoutui täysin törmäyksen voimasta. Silta oli nimetty Yhdysvaltain kansallislaulun *[[The Star-Spangled Banner]]in* sanoittajan Francis Scott Keyn mukaan.

## Sijainti ja rakenne
Francis Scott Key -silta ylitti Patapscojoen Baltimoren kaupungin Inner Harborin kohdalla. Silta oli osa Marylandin Interstate 695 -valtatietä ja Baltimorea ympäröivää kehätietä.

Silta oli 2,6 kilometriä pitkä, ja siinä oli neljä kaistaa. Silta oli rakennettu teräksestä, ja se oli maailman kolmanneksi pisin jatkuvarakenteinen ristikkosilta.

## Historia
Francis Scott Key -sillan rakennustyöt alkoivat vuonna 1972, ja se avattiin liikenteelle 23. maaliskuuta 1977. Maryland Transportation Authorityn mukaan sillan rakennustyöt maksoivat 60 miljoonaa dollaria ja silta rakennettiin, koska Baltimore Harbor Tunneliin ei mahtunut enää lisää liikennettä.

Silta nimettiin Yhdysvaltain kansallislaulun *[[The Star-Spangled Banner]]in* sanoittajan Francis Scott Keyn mukaan. Keyn uskotaan olleen Baltimoren taistelun aikana syyskuussa 1814 lähellä sillan sijaintipaikkaa ja todistaneen siellä brittiläisten alusten Fort McHenryn pommitusta. Hän kirjoitti siitä runon ”Defense of Fort McHenry”, josta tuli myöhemmin ”The Star-Spangled Banner”.

## Sortuminen

Silta sortui 26. maaliskuuta 2024, kun 290 metriä pitkä rahtilaiva MV *Dali* törmäsi yhteen sen tukipilariin. Singaporen lipun alla purjehtinut alus lähti Baltimoren satamasta kello 1 yöllä ja oli matkalla Sri Lankan pääkaupunkiin Colomboon. Aluksen henkilökunta oli menettänyt aluksen hallinnan. Sillan pilarin tuhoutuessa sillalla ei käytännössä ollut mitään mahdollisuuksia pysyä enää pystyssä. Koska silta romahti yöllä, sillalla ei ollut paljoakaan liikennettä. Alukselta oli myös soitettu hätänumeroon, minkä ansiosta viranomaiset olivat jo ehtineet alkaa sulkea siltaa liikenteeltä. Viranomaisten mukaan sillalta putosi veteen kuitenkin useita ajoneuvoja ja kahdeksan ihmistä. Kaksi henkilöä pelastettiin vedestä elossa. Kuusi henkilöä löytyi kuolleina.

## Lähteet

## Aiheesta muualla
Suoraan Suomeen

**Suoraan Suomeen** oli MTV:n vuonna 1992 esittämä lauantai-iltojen estradiviihdeshow, jota juonsivat Pekka Karhuvaara ja Juha-Pekka Jalo. Ohjelmaa tuotettiin 14 jaksoa tammikuusta 1992 alkaen. Nimensä mukaisesti suorana lähetetty makasiinityyppinen ohjelma yhdisti viihdettä ja asiaa. Se sisälsi musiikkiesityksiä, läpi jokaisen jakson jatkuvan ”Häränsilmä”-tikanheittokilpailun, ajankohtaisia studiovieraita sekä etukäteen nauhoitetun, vaihtuvia käsikirjoittajia käyttäneen "Suomen Osto & Myynti" -sketsiosuuden, jossa näyttelivät Mikko Kivinen, Titta Jokinen, Riitta Elstelä, Ilkka Merivaara ja Jyrki Kovaleff. Kapellimestarina toimi Antti Hyvärinen.

Koska MTV:llä ei vielä tuolloin ollut omaa kanavaa, ohjelman alkuosa lähetettiin TV2-verkossa ja loppuosa *[[MTV Uutiset#Kymmenen uutiset|Kymmenen uutisten]]* jälkeen TV1-verkossa. Ensimmäinen, 25. tammikuuta 1992 näytetty jakso keräsi ensimmäisen puolen tunnin ajalla puolitoista miljoonaa katsojaa ja jälkiosallaan noin 1,1 miljoonaa katsojaa.

*[[Helsingin Sanomat|Helsingin Sanomien]]* Jukka Kajava kehui Karhuvaaran esiintymistaitoa, mutta piti ohjelmaa ensimmäisen jakson perusteella kovin sekavana ja köykäisenä. Tikkakisan tavarapalkintoja, päävoittona henkilöauto, hän piti erityisen irvokkaina ja huonosti Suomen 1990-luvun alun laman tunnelmiin sopivina.

Pekka Karhuvaara oli noussut yleisön suosikiksi vuosina 1984–1985 juontamallaan *[[Yökyö-peli]]*-ohjelmalla ja saanut silloin Yleisö-Venla-äänestyksessä suomalaisilta toiseksi eniten ääniä Vesa-Matti Loirin Nasse-setä-hahmon jälkeen. *Suoraan Suomeen* -ohjelmaa tehtäessä hän toimi päätyönään Valtionrautateiden viestintäjohtajana. Vuonna 1993 Karhuvaara sai juontajakumppaneikseen Lasse Lehtisen ja Eija Vilppaan uudessa lauantaiviihteessä nimeltä *[[Anteeksi kuinka?]]*, jota tuotettiin peräti kuusi vuotta ja 84 jaksoa ensin MTV:llä ja sitten Nelosella.

## Lähteet
Antti Harju

**Antti Harju** (s. 1978) on suomalainen suunnistaja. Hänen paras saavutuksensa MM-kilpailuissa on pitkän matkan 25. sija Århusin MM-kilpailuissa 2006. EM-kilpailuissa hänen paras saavutuksensa on pitkän matkan 28. sija Roskilden EM-kilpailuissa 2004. Suunnistuksen maailmancupin kokonaiskilpailussa Harjun paras saavutus on 28. sija vuodelta 2004. Yksittäisessä maailmancupin osakilpailussa hänen paras saavutuksensa on 13. sija Dresdenin pitkältä matkalta vuodelta 2004. Nuorten MM-kilpailuissa hänen paras saavutuksensa on pitkän matkan 12. sija vuodelta 1997. Harju on voittanut Jukolan viestin Kalevan Rastin joukkueessa kaksi kertaa vuosina 2004 ja 2005.

## Lähteet
William Dunbar (täsmennyssivu)

**William Dunbar** on muun muassa seuraavien henkilöiden nimi:

* William Dunbar (n. 1460 – n. 1520), skotlantilainen runoilija
* William Dunbar (1661–1746), Skotlannin episkopaalinen pappi
* William Dunbar (1750–1810), skotlantilainen ja amerikkalainen luonnontieteilijä, tähtitieteilijä ja tutkimusmatkailija
* William Dunbar (1805–1861), Yhdysvaltain edustaja Louisianasta
* William Dunbar (1812–1889), Skotlannin liberaaliparlamentin jäsen Britannian alahuoneessa
* William Dunbar (1820–1890), yhdysvaltalainen poliitikko
* William Dunbar (1822–1905), skotlantilainen mormonilähetyssaarnaaja ja mormonien pioneeri
* William Dunbar (1852/3–1874), englantilainen tuottelias Gateshead-lauluntekijä
* William Dunbar (1863–1922), yhdysvaltalainen lääkäri, joka teki merkittäviä löytöjä koleran kontrollista

;Kuvitteellisia henkilöitä
* William Dunbar, hahmo animaatiosarjassa *[[Code Lyoko]]* ja sen jatko-osassa *[[Code Lyoko: Evolution]]*.